text:  Peter Kofod Poulsen genvalgt
  20 marts 2018 kl. 07.15
  Peter Kofod Poulsen fortsætter som Aabenraakredsens folketingskandidat for Dansk Folkeparti.
  Der var ingen modkandidater til Peter Kofod Poulsen, da Dansk Folkeparti mandag på sit opstillingsmøde på Folkehjem i Aabenraa enstemmigt valgte at genopstille Peter Kofod Poulsen som kredsens folketingskandidat.
  Den 28-årige læreruddannede Peter Kofod Poulsen har siden juni 2015 repræsenteret Aabenraakredsen i Folketinget, hvor han bl.a. varetager posten som DFs retsordfører.
  Før valget til Folketinget sad Peter Kofod Poulsen i byrådet i Haderslev og havde også sæde i regionsrådet i Region Syddanmark. Han bor fortsat i Haderslev.
  - Jeg er glad og stolt og over, at Dansk Folkepartis lokalforening i Aabenraa fortsat vil arbejde sammen med mig i mit folketingsarbejde, skriver Peter Kofod Poulsen på Twitter.
  Glad og stolt over, at medlemmerne i DF Aabenraa genopstillede mig til FT! Ser frem til fortsat godt samarbejde med bestyrelse, byrådsgr. og medlemmer 😊🇩🇰 #dkpol
  
  